Hans Martin Stenberg-Nilsen

Hans Martin Stenberg-Nilsen (1930–2025)https://www.advokatbladet.no/dodsfall/advokat-hans-stenberg-nilsen-er-dod/222863 var en norsk jurist og advokat.  

 Utdannelse 
Stenberg-Nilsen avla juridisk embetseksamen ved Universitetet i Oslo i 1954.«Navn i nyhetene», NTBtekst, 26. februar 1988. 

 Karriere 
Etter utdannelsen ble han først sekretær i Justisdepartementet, og deretter dommerfullmektig ved Larvik sorenskriverembete. 

I 1958 ble han advokatfullmektig hos høyesterettsadvokatene Leif S. Rode og Ragnar Christophersen i Oslo og fikk advokatbevilling. Stenberg-Nilsen startet i 1966 egen advokatpraksis og gikk senere med i advokatfirmaet Stenberg-Nilsen, Christophersen & Lyngtveit. Fra 1968 til 1972 var han fast forsvarer i Oslo byrett, og fra 1972 fast forsvarer ved Høyesterett. I løpet av karrieren førte Stenberg-Nilsen over 1200 saker for Høyesterett.«Korttidshukommelse hos Advokatbladet?» , Advokatbladet, 11. mars 2011. 

Fra 1982 var han medlem av Advokatforeningens hovedstyre, og fra 1985 til 1988 var han foreningens formann.«Et viktig bindeledd», Advokatbladet, 14. mai 2008. Han var redaktør for Norsk Retstidende i 16 år. Videre hadde han en rekke offentlige verv, blant annet som leder for Kontrollutvalget for overvåknings- og sikkerhetstjenesten fra 1988, hvor han tok over etter Jens Bugge. 

 St. Olavs Orden 
Stenberg-Nilsen ble 28. mai 2008 utnevnt til ridder av 1. klasse av St. Olavs Orden for sitt samfunnsnyttige virke, i særdeleshet for innsatsen for ytringsfrihet, rettssikkerhet og etikk.«Utnevnelse til St. Olavs Orden», kongehuset.no, 25. mai 2008.

 Referanser 

Kategori:Norske advokater
Kategori:Riddere av 1. klasse av St. Olavs Orden